
1. Dansk konjunkturnyt 





Fremgang på 1,1 pct. i 4. kvartal 2021 ifølge foreløbigt 
nationalregnskab giver højeste BNP-vækst siden 1994 


Den første foreløbige opgørelse af nationalregnskabet for 4. kvartal 2021 viser en 
fremgang i BNP på 1,1 pct., når der korrigeres for pris- og sæsonudvikling, jf. figur 1.1. 
Opgørelsen af væksten i 4. kvartal er på linje med BNP-indikatoren. For 2021 som hel- 
hed kan årsvæksten i BNP foreløbigt opgøres til 4,1 pct., hvilket er den højeste vækst 
siden 1994. Den stærke vækst i 2021 skal ses i lyset af tilbageslaget i 2020 på 2,1 pct. I 
forhold til den tidligere opgørelse er BNP-væksten i 1., 2. og 3. kvartal 2021 opjusteret 
med henholdsvis 0,1, 0,2 og 0,1 pct.-point. 


Beskæftigelsen steg ligeledes 1,1 pct. i 4. kvartal 2021, hvilket svarer til godt 33.000 
personer. Fremgangen var primært drevet af den private sektor, hvor antallet af be- 
skæftigede steg med knap 29.000 personer, men også den offentlige beskæftigelse gik 
frem med knap 5.000 personer. Danmarks Statistik har ikke offentliggjort præsterede 
timer som følge af usikkerhed i datakilderne. For 2021 som helhed steg beskæftigelsen 
med 2,6 pct., hvilket er en historisk stor stigning. 


Figur 1.1 
Kvartalsvis vækst i BNP og beskæftigelsen 

Kilde: Danmarks Statistik og egne beregninger. 


Fremgangen i BNP i 4. kvartal dækker over modsatrettede bevægelser i de enkelte ef- 
terspørgselskomponenter, jf. tabel 1.1. 


Den største bidragsyder til fremgangen i BNP var eksporten, som steg med hele 6,2 
pct. Fremgangen dækker over vækst i både vareeksporten (6,8 pct.) og tjenesteekspor- 
ten (5,2 pct.). 

Importen steg i mindre grad end eksporten, men viste alligevel fremgang på 2,6 pct., 
hvilket dækker over stigning i både importen af varer (3,0 pct.) og importen af tjene- 
ster (2,0 pct.). 


Det offentlige forbrug var en anden stor bidragsyder til fremgangen i den samlede akti- 
vitet med en stigning på 2,5 pct. i 4. kvartal. De offentlige investeringer steg 13,4 pct. 


I modsat retning trak en nedgang i privatforbruget på 2,7 pct. Faldet i privatforbruget 
skyldes mindre forbrug af tjenester (-1,2 pct.) og andre varer (-2,6 pct.), mens frem- 
gang i køb af køretøjer (1,8 pct.) trak op. Udviklingen i privatforbruget skal ses i lyset 
af den stigende coronasmitte i løbet af 4. kvartal. 


De faste bruttoinvesteringer faldt som helhed 0,7 pct. Det dækker over tilbagegang i 
både boliginvesteringerne (-2,6 pct.), investeringerne i maskiner og transportmidler 
mv. (-2,3 pct.) og investeringerne i intellektuelle rettigheder (-0,7 pct.). I modsat ret- 
ning trak fremgang i investeringerne i bygninger og anlæg (2,9 pct.). Lagerinvesterin- 
gerne bidrog negativt til BNP-udviklingen i 4. kvartal. 


Fremgangen i efterspørgslen afspejles i øget produktion i flere brancher. BVT steg 
samlet 1,7 pct. i 4. kvartal. Det var især drevet af fremgang i produktionen i industrien 
(6,5 pct.) og branchen offentlig administration mv. (2,3 pct.). I modsat retning trak 
fald i BVT i kultur, fritid og anden service (-6,0 pct.) og erhvervsservice (-2,7 pct.). I 
den private sektor ekskl. råstofindvinding steg BVT med 1,2 pct. i 4. kvartal. 


Der er generelt en del udsving i nationalregnskabets opgørelse af BNP. Danmarks Sta- 
tistik angiver normalt en usikkerhed på den kvartalsvise BNP-vækst på +/- 1/2 pct.-po- 
int. Opgørelsen er fortsat behæftet med ekstra usikkerhed som følge af covid-19. 

Tabel 1.1 
Nøgletal i det kvartalsvise nationalregnskab 


1. kvt. 2021 2. kvt. 2021 3. kvt. 2021 


Realvækst, pct. Kvartalsvis vækst 
BNP -0,2 2,3 2 
BVT 0,2 2,0 13 
Privat forbrug -4,9 6,6 2,7 
Offentligt forbrug -0,8 4,9 -3,9 
Faste bruttoinvesteringer -5,0 2,3 -1,8 
- Boligbyggeri 2,0 PT -2,3 
- Erhvervsinvesteringer 75 3,4 0,5 
- Offentlige investeringer -6,2 6,7 -9,1 
o 
Eksport 6,3 -0,8 1,1 
Import -0,9 3,5 2,0 
Samlet efterspørgsel -0,2 2,9 1,5 
Ændring i 1.000 perso- 

ner 

Beskæftigelse (inkl. orlov) -13 62 50 


4. kvt. 2021 


33 


4. kvt. 2021 


2021 


Årlig vækst Årlig vækst 


4,4 
5,3 
1,3 
2,5 

-5,2 

-5,6 

-7,4 
3,1 


0,6 


13,3 
7,3 
5,5 


132 


4,1 
4,0 
3,5 
4,3 
4,1 
4,2 
29 
8,7 


0,2 


7,5 
7,9 
5,4 


78 





Anm.: De reale vækstrater er opgjort i kædeindeks. Årlig vækst er 4. kvartal 2021 i forhold til 4. kvartal 2020 samt 2021 


i forhold til 2020. 
Kilde: Danmarks Statistik og egne beregninger. 


Side 5 af 20 


Boligpriserne steg i december 


Priserne på enfamiliehuse gik 0,2 pct. frem i december (egen sæsonkorrektion), mens 
priserne på ejerlejligheder steg 1,0 pct., jf. figur 1.2. 


Set for 2021 under ét steg priserne på enfamiliehuse 10,2 pct., mens priserne på ejerlej- 
ligheder gik 9,7 pct. frem. 


Sammenlignet med december 2020 var priserne på enfamiliehuse 6,6 pct. højere. I 
samme periode steg priserne på ejerlejligheder 8,2 pct. 


Der var tilbagegang i salget af huse i december, når der tages højde for sæsonudsving. 
Således faldt antallet af solgte enfamiliehuse i almindelig fri handel 1,1 pct. i december 
(egen sæsonkorrektion), mens antallet af solgte ejerlejligheder steg 0,9 pct., jf. figur 1.3. 


Antallet af solgte enfamiliehuse var dermed 24,5 pct. lavere end i december 2020, mens 
antallet af solgte ejerlejligheder faldt 27,1 pct. i samme periode. 


Set for 2021 under ét satte steg antallet af solgte enfamiliehuse 7,6 pct., mens der var en 
fremgang på 4,7 pct. i antallet af solgte ejerlejligheder. 


Figur 1.2 Figur 1.3 

Boligpriser Antal boligsalg i almindelig fri handel 

Anm.: Egen sæsonkorrektion. 


Kilde: Danmarks Statistik og egne beregninger. 

Inflationen tiltager i både euroområdet og Danmark i januar 


Inflationen, målt ved den årlige stigning i det EU-harmoniserede forbrugerprisindeks, 
steg yderligere i januar. I Danmark steg inflationen forholdsvis meget fra 3,4 pct. i de- 
cember 4,9 pct. i januar, mens den i euroområdet steg fra 5,0 pct. i 5,1 pct., jf. figur 
1.4. Dermed er inflationsforskellen over for euroområdet stort set udlignet efter en la- 
vere inflation i Danmark det seneste år. 


Inflationen er i både Danmark og eurorådet især drevet af prisstigninger på elektrici- 
tet, brændstof, men også prisudviklingen på fødevarer holder årsstigningen oppe i ja- 
nuar. 


Bidraget til inflationen fra andre varegrupper kommer til udtryk i kerneinflationen, 
som er inflationen renset for energipriser og ikke-forarbejdede fødevarer. I Danmark 
steg kerneinflationen fra 1,5 pct. i december 2021 til 2,0 pct. i Januar 2022, mens den i 
euroområdet faldt til 2,4 pct. fra 2,7 pct., jf. figur 1.5. Kerneinflationen er en hyppigt 
anvendt indikator for inflationsudviklingen på længere sigt og har siden starten af 
2021 haft en stigende tendens. 


Figur 1.4 Figur 1.5 

Forbrugerprisinflationen (HICP) Kerneinflation 

Kilde: Danmarks Statistik, Eurostat og egne beregninger. 

76.800 ledige i januar 


Der var 76.800 fuldtidsledige i januar, hvilket er 5.000 flere end i december 2021, 
hvor antallet af ledige var på det laveste niveau siden september 2008. Stigningen i ja- 
nuar skal blandt andet ses i lyset af, at den nye ferielovgivning påvirkede opgørelsen 
måneden før, så ledigheden blev opgjort til et lavere niveau end ellers. 


I januar udgjorde ledigheden 2,7 pct. af arbejdsstyrken, hvilket er 0,2 pct.-point mere 
end i december 2021. Stigningen skyldes, at der var flere dagpengemodtagere 
(+5.300), mens der fortsat blev færre jobparate kontanthjælpsmodtagere (-300), jf. fi- 
gur 1.6. 


Danmarks Statistik oplyser, at ledigheden for december er opskrevet med 900 perso- 
ner, hvilket skyldes sæsonkorrektionsberegningen. 


Figur 1.6 

Anm.: Figuren viser jobparate kontanthjælpsmodtagere. Sæsonkorrigeret. 
Kilde: Danmarks Statistik. 

Udlån til erhverv stiger fortsat i januar 


De samlede udlån fra realkredit- og pengeinstitutter (den konsoliderede MFI-sektor) 
til erhverv steg 1,1 pct. i januar i forhold til december. De tilsvarende udlån til hushold- 
ninger (opgjort inkl. enkeltmandsvirksomheder) steg 0,4 pct. i samme periode. Stig- 
ningerne i udlånet til erhverv de seneste seks måneder betyder, at udlånsvæksten målt 
i forhold til samme måned året før nu er oppe på 8,2 pct. for erhverv, mens udlåns- 
væksten til husholdninger var på 3,0 pct., jf. figur 1.7. Den stærke udlånsvækst skal 
blandt andet ses i lyset af udfasningen af de skattemæssige låneordninger. 


Virksomhedernes indlån i pengeinstitutterne faldt 2,1 mia. kr. i januar, mens udlånet 
steg 10,3 mia. kr. Dermed overstiger virksomhedernes lån i pengeinstitutterne nu de- 
res indlån med 50,6 mia. kr. Indlånsoverskuddet har været negativt de seneste tre må- 
neder. Husholdningernes indlån (opgjort ekskl. enkeltmandsvirksomheder) udgjorde 
1125,3 mia. kr. Dermed var husholdningernes indlånsoverskud 680,3 mia. kr. i januar, 
hvilket er 10,0 mia. kr. lavere end i december. 


I januar faldt husholdningernes samlede realkreditlån med 13,6 mia. kr. i forhold til 
december. Niveauet ligger dog 1,6 pct. højere end samme måned året før. Udviklingen 
dækker over en stigning i husholdningernes fastforrentede realkreditlån med afdrags- 
frihed, der er steget 45,2 mia. kr. det seneste år og nu udgør 19,2 pct. af husholdnin- 
gernes realkreditlån, jf. figur 1.8. Det er en stigning på 2,6 pct.-point, mens andelen af 
de samlede fastforrentede lån i samme periode blot er steget 1,5 pct.-point. Den sam- 
lede andel af afdragsfrie lån ligger dog fortsat 8,3 pct.-point lavere end i starten af 
2014. 


Figur 1.7 Figur 1.8 
Udlån fra realkredit- og pengeinstitutter Fordelingen af husholdningernes realkreditlån 
på lånetyper 

Anm.: Figur 1.7 er baseret på indeks over nominelle beholdninger, der viser bevægelser i balanceposterne, som følger af 
faktiske transaktioner. 
Kilde: Danmarks Nationalbank og egne beregninger. 

Februar bød på laveste antal tvangsauktioner siden 2007 


I februar var der 93 tvangsauktioner (sæsonkorrigeret), hvilket er 15 færre end i Januar 
og det laveste niveau siden marts 2007, jf. figur 1.9. Antallet af tvangsauktioner var 36,7 
pct. under samme måned sidste år og har overordnet set været aftagende siden midten 
af 2020. 


Antallet af tvangsauktioner er på et lavt niveau i alle regioner (ikke korrigeret for sæ- 
sonudsving), jf. figur 1.10. Korrigeres der for antallet af boliger i de enkelte regioner, er 
den største koncentration af tvangsauktioner i Region Sjælland og Region Nordjylland. 
Modsat er omfanget af tvangsauktioner lavest i Region Hovedstaden. 















































































































































































































































Figur 1.9 Figur 1.10 
Bekendtgjorte tvangsauktioner Antal tvangsauktioner fordelt på regioner 

Anm.: Antallet af tvangsauktioner i figur 1.9 er sæsonkorrigeret. Den mørkeblå linje i figur 1.9 viser et tremåneders gli- 




















dende gennemsnit. Antallet af tvangsauktioner i figur 1.10 er et tremåneders glidende gennemsnit, ikke- 
sæsonkorrigeret. 
Kilde: Danmarks Statistik og egne beregninger. 

Kortsigtsindikatorer for Danmark 


Figur 1.11 


Korttransaktioner i alt i uge 8 var 5 pct. højere end samme tidspunkt i 2019. Dagligvarer var 7 pct. højere, 
mens beklædning var 2 pct. lavere. 

Anm.: Figuren viser et to-ugers glidende gennemsnit af faktiske korttransaktioner i forhold til samme tidspunkt i 2019 
foretaget både i danske og udenlandske butikker med betalingskort og MobilePay for omkring 1 mio. danske 
Danske Bank-kunder med aktive konti. Ekskl. kontanter samt kontooverførsler og ikke prisjusteret. 

Kilde: Danske Bank Spending Monitor og egne beregninger. 





















































































































































Figur 1.12 Figur 1.13 

Korttransaktioner inden for byggemarkeder mv. Korttransaktioner inden for teatre og spillesteder 
og restauranter var hhv. 9 pct. og 16 pct. højere var 31 pct. under niveauet fra samme tidspunkt i 
end samme tidspunkt i 2019, mens overnatning 2019, mens transport og rejsebureauer var hhv. 
var 6 pct. højere. 6 pct. og 2 pct. under. 

Pct.-vis ændring ift. 2019 Pct.-vis ændring ift. 2019 Pct.-vis ændring ift. 2019 Pct.-vis ændring ift. 2019 
100 100 100 100 
75 75 75 
50 50 50 50 
25 25 25 25 
0 0 0 0 
-25 -25 25 l -25 
-50 -50 50 ; AVR Ay Na gd 
-75 -75 -75 HY ANW apt 7> 
-100 -100 -100 -100 

2020 2021 2022 2020 2021 2022 
— Overnatning —Byggemarkeder mv. ——Restauranter — Transport —Rejsebureauer -—Teatre og spillesteder 


Anm.: Se figur 1.11. 
Kilde: Danske Bank Spending Monitor og egne beregninger. 

2. Internationale nøgletal 


Euroområdet 


Figur 2.1 

Erhvervstilliden inden for fremstilling faldt 0,5 indekspoint fra indeks 58,7 i januar til indeks 58,2 i februar. 
I samme periode steg erhvervstilliden inden for service med 4,7 indekspoint fra indeks 51,1 til indeks 
55,8. Den samlede erhvervstillid lå på indeks 55,8 i februar, hvilket indikerer fremgang. 

Anm.: Erhvervstilliden i figur 2.1 er målt ved PMI indekset. Et niveau over 50 indikerer fremgang. 
Kilde: Macrobond. 


Figur 2.2 
Ledigheden faldt i januar med 0,2 pct.-point fra 7,0 pct. af arbejdsstyrken til 6,8 pct. af arbejdsstyrken. 

Kilde: Macrobond. 

USA 


Figur 2.3 

Erhvervstilliden inden for fremstilling steg 1,0 
indekspoint fra januar til februar og er nu i indeks 
58,6. Erhvervstilliden inden for service faldt 3,4 
indekspoint i samme periode og er nu i indeks 
56,5. Begge indeks indikerer fortsat fremgang. 

















Figur 2.4 

Ledigheden faldt 0,2 pct.-point fra januar til 
februar og er nu på 3,8 pct. Det er den laveste 
ledighed siden februar 2020. Beskæftigelsen er på 
150,4 mio. personer. 

Anm.: Erhvetvstilliden i figur 2.3 er målt ved PMI indekset. Et niveau over 50 indikerer fremgang. 
Kilde: Macrobond. 
Tyskland 
Figur 2.5 
Inflationen var 5,1 pct. i februar, hvilket er 0,2 pct.-point højere end inflationen i januar på 4,9 pct.. 
Kerneinflationen var 2,9 i pct. januar. 

Anm.: Kerneinflation er fratrukket prisudviklingen i energi og fødevarer. 


Kilde: Macrobond. 

Figur 2.6 

Ledigheden faldt 0,1 pct.-point fra 5,1 pot. i januar til 5,0 pct. i februar. Ledigheden har aftaget med 0,1 pct.- 
point hver måned siden oktober 2021. I februar var der 2,3 millioner ledige, hvilket er 40.000 færre ledige 
end i januar. 

Kilde: Macrobond 


Storbritannien 


Figur 2.7 
Erhvervstilliden inden for fremstilling og service steg med henholdsvis 0,7 og 6,7 indekspoint i februar. 
Begge indeks indikerer fremgang. 

Anm.: Erhvetvstilliden i figur 2.7 er målt ved PMI indekset. Et niveau over 50 indikerer fremgang. 
Kilde: Macrobond. 


Side 14 af 20 


Sverige 


Figur 2.8 

Erhvervstilliden inden for fremstilling faldt 3,5 
indekspoint fra indeks 62,2 i januar til indeks 58,6 i 
februar. Erhvervstilliden inden for både service og 
fremstilling indikerer dog fortsat fremgang. 

Figur 2.9 

Detailsalget steg 5,2 indekspoint fra indeks 115,5 
i december til 120,7 i januar. Sidst detailsalget var 
over indeks 120 var i maj 2021. 

Anm.: Erhvervstilliden i figur 2.8 er målt ved PMI indekset. Et niveau over 50 indikerer fremgang. 


Kilde: Macrobond. 


Figur 2.10 


BNP steg med 1,1 pct. i 4. kvartal 2021 sammenlignet med det foregående kvartal ifølge den foreløbige 
opgørelse. Dermed er den årlige BNP-vækst 5,2 pct i 2021. 

Kilde: Macrobond. 

Norge 


Figur 2.11 
Detailsalget steg med 0,4 pct. i januar 
sammenlignet med den foregående måned. 











Figur 2.12 
Erhvervstilliden faldt med 0,4 indekspoint i 
februar. 

Anm.: Erhvervstilliden i figur 2.12 er målt ved PMI-indekset. Et niveau over 50 indikerer fremgang. 
Kilde: Macrobond. 


Japan 


Figur 2.13 

Erhvervstilliden inden for fremstilling og service faldt med henholdvis 2,5 indekspoint og 4,9 indekspoint 
i februar sammenlignet med den foregående måned. Dermed er erhverstilliden inden for service på sit 
laveste niveau siden maj 2020. 

Anm.: Erhvervstilliden i figur 2.13 er målt ved PMI-indekset. Et niveau over 50 indikerer fremgang. 
Kilde: Macrobond. 

Kina 


Figur 2.14 

Erhvervstilliden (NBS) for fremstilling og 
service steg med henholdsvis 0,1 indekspoint og 
0,5 indekspoint i februar sammenlignet med den 
foregående måned. 

Figur 2.15 

Erhvervstilliden (Caixin) for fremstilling steg 
med 1,3 indekspoint, mens erhvervstilliden 
inden for service faldt med 1,2 indekspoint i 
februar sammenlignet med den foregående 
måned. 

Anm.: Erhvervstilliden i figur 2.14 er målt ved PMI-indekset. Et niveau over 50 indikerer fremgang. 


Kilde: Macrobond. 

3. Renter, oliepriser, valuta- og aktiemarkeder 





Ruslands invasion af Ukraine har sat et betydeligt præg på de finansielle markeder i 
den forgangne uge. Navnlig er priserne på energi steget. Siden sidste torsdag er olie- 
prisen steget markant med 10,98 dollars per tønde, hvilket svarer til en stigning på 
76,47 danske kroner, jf. tabel 3.1. I ugens løb var olieprisen kortvarigt oppe på 114,6 
dollars, hvilket er det højeste niveau siden september 2014. 


Generelt mindre risikoappetit hos investorerne samt forventning om en påvirkning på 
den økonomiske aktivitet har også ført til fald i renterne på 10-årige statsobligationer i 
den forgangne uge. Renterne i USA og Tyskland faldt med hhv. 0,10 pct.-point til 1,86 
pct. og 0,09 pct.-point til 0,05 pct. I Danmark faldt renten med 0,11 pcet.-point til 0,28 
pct. og rentespændet til Tyskland blev dermed indsnævret med 0,02 pct.-point til 0,23 
pct. 


Det effektive kronekursindeks er blevet svækket med 0,2 pct. i den forgangne uge. Ud- 
viklingen dækker over, at kronen er blevet svækket over for den amerikanske dollar 
(0,4 pct.), det britiske pund (0,9 pct.) og den norske krone (2,3 pct.), mens den om- 
vendt er blevet styrket over for den svenske krone (0,9 pct.) 


På trods af udviklingen har aktiemarkederne generelt budt på fremgang i den for- 
gangne uge, hvilket også skal ses i lyset af de markante fald i den forrige uge. Det dan- 
ske OMXC25-indeks gik mest frem med 3,5 pct., men også det japanske Nikkei-225- 
indeks steg med 2,3 pct. Kun Eurostoxx-indekset faldt med 2,3 pct. 

Tabel 3.1 
Renter, valutakurser mv. 


Renter Valutakurser og aktiekurser mv. 

Torsdag Ændring ift. Torsdag Ændring ift. 

03/03 torsdag 24/02 03/04 torsdag 24/02 
Renter, pct. p.a.: Valutakurser’: 
TT NECIE -0,46 0,00 pct.-point me re 102,03 -0,22 pot. 
Kort realkreditlån? -0,40 -0,04 pct.-point  EUR/DKK 743,97 -0,03 pct. 
Langt realkreditlån? 2,00 0,03 pct.-point  USD/DKK 672,55 0,39 pct. 
Nationalbankens satser: SEK/DKK 68,85 -0,91 pot. 
Diskonto 0,00 0,00 pct.-point  NOK/DKK 75,39 2,29 pct. 
Indskud på folio -0,60 0,00 pct.-point  GBP/DKK 897,21 0,89 pct. 
Indskudsbeviser -0,60 0,00 pct.-point JPY/DKK 5,82 0,37 pct. 
Udlån -0,45 0,00 pct.-point  JPY/EUR 0,78 0,39 pct. 
Ledende renter i udlandet, pct. p.a.: GBP/EUR 120,60 0,92 pct. 
USA (federal funds rate) 0,25 0,00 pct.-point USD/EUR 90,40 0,42 pot. 
Japan (unc. call rate) -0,10 0,00 pct.-point  CNY/EUR 14,30 0,57 pot. 
Sverige (repo) 0,00 0,00 pct.-point USD/CNY 632,00 -0,14 pot. 
Euroområdet (ref rente) 0,00 0,00 pct.-point Aktiekurser (kursindeks) 
Storbritannien (repo) 0,50 0,00 pct.-point Danmark, OMXC25 1.715 3,46 pct. 
Rente på 10-årige statsobligationer, pct. p.a.: USA, S&P500 4.363 1,74 pot. 
Danmark 0,28 -0,11 pct.-point Japan, Nikkei 225 26.577 2,34 pct. 
USA 1,86 -0,10 pct.-point Kina, Shanghai composite 3.481 1,49 pct. 
aper 0,16 -0,02 pct.-point Euroomr., Eurostoxx in- 415 -2,31 pot. 
deks 

Tyskland 0,05 -0,09 pct.-point Storbritannien, FTSE 100 7.239 0,44 pct. 
Storbritannien 1,34 -0,15 pct.-point Oliepriser: 
Rentespænd til Tyskland (pct.-point): Brent (USD) 110,44 10,98 USD 
Kort (3-mdr.) 0,07 0,00 pct.-point Brent (DKK) 742,76 76,47 DKK 
Langt (10-årigt) 0,23 -0,02 pct.-point 


1) Der anvendes lukkekurser for valutakurser, renter og aktier. 

2) Den korte realkreditrente består af et gennemsnit af realkreditrenter med 1- og 2-årig løbetid. Den lange realkredit- 
rente består af et gennemsnit af 30-årige realkreditrenter. Realkreditrenterne offentliggøres ugentligt og med en uges 
forsinkelse. 

3) X/Y betyder pris i valuta Y for 100 enheder af valuta X. Når tallet vokser, betyder det, at værdien af den første valuta 
(X) øges i forhold til værdien af den anden valuta (Y). 

4) En stigning i det effektive kronekursindeks er et udtryk for, at den danske krone er styrket over for Danmarks største 
handelspartnere. 

Kilde: Macrobond og Danmarks Nationalbank. 

Figur 3.1 
Pengepolitisk rente 

Figur 3.3 
10-årige statsobligationsrenter 

Figur 3.5 
Udvalgte aktieindeks 

Anm.: Figur 3.6 angiver 100 japanske yen pr. dollar. 
Kilde.: Macrobond. 


Figur 3.2 
Korte 3-mdr. renter 

Figur 3.4 
Prisen pr. tønde Brent-olie i DKK og USD 

Figur 3.6 
Udvalgte valutakurser 

